Az afrikai elefántbikák párzási titkát figyelték meg tudósok | Bumm.sk
2019. június 27. csütörtök - 10:15
Az idősebb afrikai elefántbikák jóval tetterősebbek párzáskor a fiatalabb bikáknál - derítették ki brit és amerikai kutatók, akik kenyai vadvédelmi rezervátumokban figyelték meg afrikai elefántbikák viselkedését.
E két tényező kombinációja azt jelenti, hogy bár húszéves korukban azonos a mozgási sebességük és az általuk bebarangolt területek nagysága mindkét állapotban, 50 éves korukra kétszer olyan gyorsan mozognak és 3,5-szer nagyobb területet járnak be nőstény után kutatva párzási időszakban, mint azon kívül. A zoológusok maguk figyelték meg az állatok mozgását, illetve GPS-szel nyomon követtek 25 bikát, amelyek 20 és 52 év kor közöttiek voltak.
Az afrikai elefántbikák egész életükben növelik testtömegüket, ami azt jelenti, hogy az idősebbek gyakran kétszer akkorák, mint a nőstények és a fiatal hímek. "Az idősebb bikák nemcsak nagyobbak és energikusabbak párzáskor a fiatalabbaknál, de a nőstények általában inkább őket választják, valószínűleg méretük miatt, amely túlélőképességük bizonyítéka" - idézte Ian Douglas-Hamiltont az Oxfordi Egyetem közleménye.
Az új eredmények azt jelzik, hogy a bikák kihasználják méretük növekedését, több erőfeszítést fordítva nőstények felkutatására, ahogyan öregednek. Létfontosságú megvizsgálni azt, hogyan változnak a korral az elefántok szaporodási taktikái, hogy megértsük az afrikai elefánt magatartási ökológiáját és azt, melyek a mozgatórugók evolúciójuk alakulásában - tette hozzá a kutató.
Bivalyvadászattal élénkítené fel a turizmust Zimbabwe
Mostantól legális a nyíllal és íjjal történő bivalyvadászat, azzal a nem titkolt céllal, hogy Zimbabwe minél több turistát vonzzon a határain belülre.
Borját védelmező elefánt taposott halálra egy indiai férfit
Megölt egy 27 éves férfit egy nőstény elefánt az indiai Nyugat-Bengál állam egyik falujában, miközben újszülött borját védelmezte az őket kövekkel dobáló falusiaktól - írta a Newsflare-re hivatkozva a 24.hu.
Elszabadult egy cirkuszi elefánt Magyarországon